જે રીતે કૌશલના ડેડ અતુલ નાણાવટી પાર્ટી છોડીને અચાનક જતા રહ્યા ત્યારે જ બધાંને આશ્ચર્ય થયું હતું. પાર્ટીમાં હાજર બધાંને લાગી રહ્યું હતું કે કશુંક બન્યું છે, એ ગયા અને પછી કૌશલ અને કશિશ વચ્ચે ચાલતી વાતચીત બધાને ઇશારો કરવા કાફી હતી કે કોઈ એવી વાત છે જેને કારણે કૌશલ અપસેટ છે. કૌશલના બે-ચાર ક્લોઝ ફ્રેન્ડ્સ કૌશલ અને કશિશને લડતાં જોઈ રહ્યા હતા. કૌશલનો સૌથી ક્લોઝ ફ્રેન્ડ રોનક એ બંનેની નજીક આવ્યો અને એને પૂછ્યું કે શું થયું? ત્યારે કૌશલે એના હાથમાં પેપર પકડાવ્યું અને બોલ્યો,